**OBVESTILO O ZAKLJUČKU PROGRAMA SOFINANCIRANJA ZAGOTAVLJANJA JAVNIH NAJEMNIH STANOVANJ V LETIH 2016 DO 2020**

Stanovanjski sklad Republike Slovenije, javni sklad (SSRS), objavlja, da je v skladu z določilom 4. točke I. poglavja ter IV. in V. poglavjem Programa sofinanciranja zagotavljanja javnih najemnih stanovanj v letih 2016 do 2020, ki je bil objavljen v Uradnem listu Republike Slovenije štev. 41/2016, z dne 10.06.2016, št. 88/2016, z dne 22.12.2016 in št. 10/2019, z dne 15. 2. 2019 (v nadaljevanju: Program), **Program od 31.12.2020 dalje zaprt.**

Glede na navedeno dejstvo, **Stanovanjski sklad Republike Slovenije, javni sklad novih vlog, za ta Program ne sprejema več.**

O vlogah prosilcev za sofinanciranje projektov, ki so prispele do vključno 31.12.2020 in je o njih že odločeno v skladu z določili Programa, še tečejo postopki za dokončno realizacijo investicijskega projekta.

Program ostaja objavljen na spletni strani SSRS, iz razloga vpogleda pogodbenih strank, ki še sodelujejo v postopkih sofinanciranja projektov po Programu, medtem ko predpisan obrazec vloge umikamo iz spletne strani.

**Hkrati tudi vabimo vse občine in njihove javne sklade ter ostale upravičene prosilce,** katerim je bil Program namenjen, da nas pisno seznanjajo z načrtovanimiinvesticijami na področju gradnje javnih najemnih stanovanj in bivalnih enot, oziroma z drugimi oz. dodatnimi oblikami bivanja, ki so bili zaznani v posamezni občini/statistični regiji (kot npr. različne skupnosti, medgeneracijski centri …). SSRS bo odgovore evidenčno zbiral in jih analiziral iz razloga priprave in sprejema novega Programa in pridobitve finančnih sredstev države.

**Ob tem se vsem, ki ste sodelovali pri uspešni realizaciji Programa,**

**za izkazano zaupanje in sodelovanje iskreno zahvaljujemo!**

**Stanovanjski sklad Republike Slovenije,**

**javni sklad**

Št. zadeve: 35100 - 1 / 2016

Datum objave na spletu: 11.1.2021